Diari Oficial de la Generalitat Valenciana


Sumari del DOGV 1130, del 28-08-1989 (1989/814980)

ORDRE de 16 d'agost de 1989, de la Conselleria d'Agricultura i Pesca, regulant determinats aspectes sobre la tramitació de les ajudes que se sol.liciten per raó del Decret 127/89, de 28 de juliol, del Consell de la Generalitat Valenciana, que regula la concessió d'ajudes a viticultors per a la realització de tractaments contra el míldiu de la vinya.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/08/16/(1)/dof/vci/html**

### Dades del document

Número de DOGV
:   1130

Data del DOGV
:   28-08-1989

Secció del DOGV
:   DISPOSICIONS GENERALS

Número del document
:   1989/814980


Data del document
:   16-08-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 16 d'agost de 1989, de la Conselleria d'Agricultura i Pesca, regulant determinats aspectes sobre la tramitació de les ajudes que se sol.liciten per raó del Decret 127/89, de 28 de juliol, del Consell de la Generalitat Valenciana, que regula la concessió d'ajudes a viticultors per a la realització de tractaments contra el míldiu de la vinya.  
El Decret 127/89, de 28 de juliol, del Consell de la Generalitat Valenciana estableix la possibilitat de sol·licitar subvencions per a sufragrar els tractaments fungicides contra el míldiu de la vinya, durant la campanya 1989.  
En el seu article tercer, es preveu que diverses qüestions relacionades amb la tramitació administrativa de les ajudes siguen determinades per la Conselleria d'Agricultura i Pesca.  
Per tot açò, i fent ús de les facultats que tinc atribuïdes, a proposta del Director General de Producció i Indústries Agràries.  
ORDENE:  
Article primer  
Els agricultors que hagen fet tractaments fungicides contra el míldiu de la vinya, durant la campanya 1989, podran sol·licitar les ajudes previstes en el Decret 127/89, del Consell de la Generalitat Valenciana, sota les modalitats de sol·licitud col·lectiva, tramitada a través d'una entitat associativa agrària o, si no n'hi ha, individualment.  
Article segon  
Les sol·licituds es presentaran en ambdós casos, davant els Serveis Territorials de la Conselleria d'agricultura i Pesca, de les respectives províncies, el personal de les quals farà, així mateix, les comprovacions que consideren escaients.  
El Director Territorial corresponent, vists els informes realitzats, resoldrà sobre l'atorgament de l'ajuda sol·licitada.  
Article tercer  
Les peticions individuals formalitzades en l'imprés editat per la Conselleria d'agricultura i Pesca, segons model que figura en l'Annex I d'aquesta ordre, hauran d'anar acompanyades de la següent documentació.  
1. Fotocòpia del DNI del sol·licitant de l'ajuda.  
2. Justificants de les despeses realitzades en la compra de productes fungicides, usats en els tractaments durant la campanya 1989.  
Article quart  
En les sol·licituds de caràcter col·lectiu, cada agricultor interessat haurà de lliurar a l'entitat associativa agrària a què pertanya, amb la suficient antelació, l'imprés citat en l'article 3r., degudament complimentat, tret d'allò relatiu a les dades bancàries, i acompanyat dels justificants de les despeses produïdes per la compra de productes fungicides. L'entitat associativa agrària serà la que gestionarà les subvencions que poguessen correspondre'ls, als agricultors que hagen presentat les seues sol·licituds a través d'aquestes entitats.  
La documentació que haurà d'aportar l'Entitat Associativa Agrària a la Conselleria d'agricultura i Pesca, consistirà en un document resum/nòmina segons el model que hi ha en l'annex II, on caldrà especificar:  
a) De cada sol·licitant:  
- Dades d'identificació.  
- DNI.  
- Superfície tractada en hectàrees.  
- Nombre de tractaments realitzats.  
- Cost del producte usat en els tractaments.  
- Subvenció sol·licitada, amb l'increment per la tramitació col·lectiva ja incorporat.  
b) Del conjunt de la sol·licitud col·lectiva:  
- Superfícies totals tractades en hectàrees.  
Cost total dels productes usats en els tractaments.  
Subvenció total sol·licitada.  
DISPOSICIO FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Valencia, 16 d'agost de 1989.  
El Conseller d'agricultura i Pesca,   
LUIS FONT DE MORA MONTESINOS  
Veure annex


Còpia Permalink ELI